Parlamentul a votat pentru dublarea alocațiilor copiilor. Deputații au respins amânarea dorită de Guvern.
Camera Deputaților a respins OUG prin care se dorea amânarea dublării alocațiilor copiilor până la 1 august. Alocația va crește de la 150 la 300 de lei pentru copiii de peste 2 ani, și de la 300 la 600 lei pentru cei cu vârsta între 0-2 ani. Au fost 209 voturi "pentru", 3 "împotrivă" și 98 de abțineri.
Deputații au respins, mierucri, OUG 2/2020 care amâna termenul pentru dublarea alocațiilor copiilor până la 1 august 2020. Legea va merge la promulgare la Klaus Iohannis, iar dacă președintele dă undă verde, Guvernul va dubla alocațiile pentru copii.Dublarea alocațiilor a fost amânată la începutul acestui an, chiar după ce Iohannis a adoptat legea. Guvernul a susținut atunci că nu există bani la buget, astfel încât este nevoie ca legea să fie amânată până după rectificarea bugetară din vară.Președintele are 20 de zile la dispoziție pentru promulgarea legii, dar o poate retrimite în Parlament.Comisia de muncă din Camera Deputaţilor a dat raport de respingere a ordonanţei de urgenţă.Şi senatorii au votat, pe 3 februarie, tot pentru respingerea ordonanţei de urgenţă.Inițial, Preşedintele Klaus Iohannis a promulgat, pe 14 ianuarie 2020, legea ce prevedea dublarea alocaţiei de stat pentru copii, sumă care ajunge la 300 de lei, respectiv 600 de lei pentru copiii cu handicap.Camera Deputaţilor a adoptat, pe 18 decembrie, decizional, proiectul de lege ce prevede dublarea alocaţiei pentru copiii între 2 şi 18 ani, sumă care ajunge la 300 de lei, respectiv la 600 de lei pentru copiii cu handicap.Astfel, lege prevede majorarea cuantumului alocaţiei de stat pentru copii astfel:Ulterior, Guvernul a emis ordonanţa de urgenţă de prorogare a termenului pentru 1 august 2020, OUG respinsă astăzi de Parlament.